Rating “The Penthouse 3” Menurun, “Imitation” & “Voice 4” Catat Peningkatan
Dua drama menunjukkan peningkatan rating pada malam semalam. Selepas mencatatkan rating dibawah 1 peratus untuk beberapa episod yang lalu, drama KBS mengenai idol, Imitation menunjukkan sedikit peningkatan pada epiosd terbaru. Menurut Nielsen Korea (via Soompi), episod kelapan drama adaptasi webtoon itu telah merekodkan purata rating sebanyak 1.3 peratus. Drama Voice 4 turut menyaksikan peningkatan rating. Episod ketiga drama tersebut telah memperoleh purata rating sebanyak 3.4 peratus, dan terus menduduki tangga pertama dalam slot waktunya di semua saluran kabel. Sementara itu, drama hit SBS The Penthouse 3 kekal kukuh dengan purata rating sebanyak 14.9 peratus, 17.0 peratus dan 17.1 peratus untuk tiga bahagiannya. Walaupun jumlah penontonnya sedikit menurun, drama ini tetap menjadi program yang paling banyak ditonton di mana-mana saluran pada hari Jumaat – dan juga miniseri yang paling banyak ditonton sepanjang minggu.